
Europski parlament,
–	uzimajući u obzir Prijedlog Komisije od 4. prosinca 2024. (C10-0210/2024),
–	uzimajući u obzir članak 68. stavak 1. Uredbe (EU) 2024/1620 Europskog parlamenta i Vijeća od 31. svibnja 2024. o osnivanju Tijela za sprečavanje pranja novca i borbu protiv financiranja terorizma i izmjeni uredaba (EU) br. 1093/2010, (EU) br. 1094/2010 i (EU) br. 1095/2010[footnoteRef:1],  [1:  	SL L, 2024/1620, 19.6.2024., ELI: http://data.europa.eu/eli/reg/2024/1620/oj.] 

–	uzimajući u obzir svoj Poslovnik,
–	uzimajući u obzir izvješće Odbora za ekonomsku i monetarnu politiku i Odbora za građanske slobode, pravosuđe i unutarnje poslove (A10‑0032/2024),
A.	budući da je člankom 68. stavkom 1. Uredbe (EU) 2024/1620 propisano da se predsjednik Tijela za sprečavanje pranja novca i borbu protiv financiranja terorizma bira na temelju postignuća, vještina, znanja, integriteta, priznatog ugleda i iskustva u području sprečavanja pranja novca i financiranja terorizma (SPNFT) te drugih relevantnih kvalifikacija;
B.	budući da se Parlament istinski zalaže za rodnu ravnotežu na izvršnim položajima u institucijama, tijelima i agencijama Unije; budući da bi sve institucije i tijela Unije i sve nacionalne institucije i tijela trebali provoditi konkretne mjere za postizanje rodne ravnoteže;
C.	budući da je u skladu s člankom 68. stavkom 1. Uredbe (EU) 2024/1620 Komisija 9. listopada 2024. sastavila uži popis kandidata za mjesto predsjednika Tijela za sprečavanje pranja novca i borbu protiv financiranja terorizma te da su Odbor za ekonomsku i monetarnu politiku i Odbor za građanske slobode, pravosuđe i unutarnje poslove 25. studenoga 2024. održali saslušanja s tim kandidatima s užeg popisa;
D.	budući da je u skladu s člankom 68. stavkom 1. Uredbe (EU) 2024/1620 Komisija dostavila Parlamentu taj uži popis 9. listopada 2024.;
E.	budući da je Komisija 4. prosinca 2024. donijela prijedlog o imenovanju Brune Szego na mjesto predsjednika Tijela za sprečavanje pranja novca i borbu protiv financiranja terorizma te da je taj prijedlog proslijedila Parlamentu;
F.	budući da su Odbor za ekonomsku i monetarnu politiku i Odbor za građanske slobode, pravosuđe i unutarnje poslove zatim ocijenili kvalifikacije predložene kandidatkinje za mjesto predsjednika Tijela za sprečavanje pranja novca i borbu protiv financiranja terorizma, posebno s obzirom na zahtjeve utvrđene u članku 68. Uredbe (EU) 2024/1620;
G.	budući da su 16. prosinca 2024. Odbor za ekonomsku i monetarnu politiku i Odbor za građanske slobode, pravosuđe i unutarnje poslove održali saslušanje s Brunom Szego, na kojem je održala uvodni govor i zatim odgovarala na pitanja članova odbora;
1.	odobrava prijedlog za imenovanje Brune Szego na mjesto predsjednika Tijela za sprečavanje pranja novca i borbu protiv financiranja terorizma;
2.	nalaže svojoj predsjednici da ovu Odluku proslijedi Vijeću, Komisiji, Tijelu za sprečavanje pranja novca i borbu protiv financiranja terorizma i vladama država članica.

